C 310/6
HU
Az Európai Unió Hivatalos Lapja
2022.8.16.
28.
Az EU továbbra is támogatta a Nukleáris Terrorizmus Elleni Globális Kezdeményezést (GICNT), valamint annak a nukleáris terrorizmus megelőzését, detektálását és az arra való reagálást szolgáló globális kapacitás megerősítésére irányuló megbízatását.
Az EU és tagállamai minden területen (azaz a nukleáris detektálás, a nukleáris kriminalisztika, valamint a reagálás és kockázatmérséklés területén) tevékenyen részt vesznek a GICNT munkájában. 29.
Az EU 2013-ban a nukleáris védettséghez kapcsolódó műszaki kérdések területén folytatandó együttműködésre vonatkozó gyakorlati szabályokat írt alá a NAÜ-vel.
Ezek célja többek között az, hogy javítsák a nukleáris védettség kultúrájára vonatkozó fenntartható gyakorlatok előmozdítására és végrehajtására irányuló képzési és kapacitásépítési tevékenységek koordinációját. 30.
A nukleáris és egyéb radioaktív anyagokkal folytatott tiltott cselekmények detektálása és az azokra való reagálás területével foglalkozó Európai Nukleáris Védettségi Képzési Központ (EUSECTRA) 2013 óta teljeskörűen működik, és az uniós tagállamok és a partnerországok – köztük számos GICNT-tagország – rendelkezésére áll.
Az EUSECTRA-t a JRC működteti a németországi Karlsruhéban és az olaszországi Isprában található telephelyein, szorosan együttműködve a NAÜ és több GICNT-partnerország által indított más nemzetközi kezdeményezésekkel.
Az EUSECTRA emellett gyakorlatokat is szervez, főként a nukleáris anyagok csempészése elleni küzdelem területén.
Az EUSECTRA aktívan igyekszik kielégíteni az EU-tagállamok és az uniós partnerek képzési igényeit, többek között a vámügy és a bűnüldözés területén a tagállami küldötteknek kínált koordinált képzésekkel, amelyeknek egy részére már sor került, és amelyek folytatódni fognak a 2019–2022-es időszakban (az Európai Bizottság Migrációügyi és Uniós Belügyi Főigazgatóságával, illetve Adóügyi és Vámuniós Főigazgatóságával szoros együttműködésben).
Az EUSECTRA megerősíti a képzések lebonyolításához használt infrastruktúrát, virtuális tanulási eszközöket fejleszt ki, és az uniós tagállamok kérésére értékeléseket készít bizonyos berendezések teljesítményéről.
A világjárvány korlátozta a fizikai képzéseket.
A vegyi, biológiai, radiológiai és nukleáris (CBRN) fenyegetésekkel és a nukleáris terrorizmussal szembeni erőfeszítések fenntartása érdekében korszerű eszközök felhasználásával hibrid megközelítés került kidolgozásra, amelynek középpontjában az eszközök távoli alkalmazásával, valamint a nukleáris és radioaktív anyagok valós körülmények közötti használatával folytatott helyszíni gyakorlatok álltak. 31.
Az Európai Bizottság és az uniós tagállamok folytatták nukleáris kriminalisztikai tevékenységeiket a lefoglalt nukleáris anyagok jellemzőinek meghatározása céljából, igénybe véve a JRC németországi (Karlsruhéban található) intézetének legkorszerűbb nukleáris kriminalisztikai képességeit. 32.
A JRC és az Európai Biztosítéki Kutatás-Fejlesztési Társaság (ESARDA) jelentős mértékű hozzájárulással szolgált a „Nuclear Non-Proliferation and Arms Control Verification – Innovative Systems Concepts” (Nukleáris nonproliferáció és a fegyverzet-ellenőrzés felügyelete – Innovatív rendszerek koncepciói) címmel 2020-ban megjelent könyvhöz. 33.
Az Európai Bizottság az ITRAP+10 program II. fázisán keresztül folytatta az uniós tagállamok arra irányuló kapacitásának kiépítését, hogy tesztelni és értékelni tudják a nukleáris és radioaktív anyagok tiltott kereskedelmének felderítésére használt berendezések teljesítményét, ami további harmonizációt és szabványosítást eredményezett, és jelentős mértékben hozzájárult a nemzetközi szabványokhoz. 34.
Az Európai Bizottság továbbra is fontos szerepet játszik a nukleáris védettség érdekében folytatott határmegfigyeléssel foglalkozó munkacsoportban (BMWG).
Ellátja mind a munkacsoportnak, mind pedig annak a felderítési technológiákkal és a kapacitásépítéssel foglalkozó két alcsoportjának a társelnöki tisztét. 35.
Az Európai Bizottság a NAÜ-vel együttműködésben folytatta egy új, roncsolásmentes vizsgálati technika – nevezetesen a nukleáris anyagok azonosításának ellenőrzésére szolgáló késleltetett gamma-spektrometria – kifejlesztésére irányuló kutatását.
A NAÜ-t támogató program keretében együttes fellépés került előterjesztésre. 36.
2020-ban az Európai Bizottság Adóügyi és Vámuniós Főigazgatósága a JRC és az EUSECTRA támogatásával interaktív e-oktatási programot indított annak érdekében, hogy támogatást nyújtson a vámtisztviselőknek a radioaktív és nukleáris anyagokat érintő határellenőrzéssel kapcsolatos ismeretszerzéshez.
Az alapmodul a releváns anyagokról, berendezésekről és folyamatokról tartott bevezető képzés mellett bemutatja a vámtisztviselők fontos szerepét a nukleáris és radioaktív anyagok felderítésében, valamint felhívja figyelmüket a kockázatokra és a veszélyekre.
A haladó modul keretében ugyanezeket a témákat vizsgálják meg részletesebben.
Mindkét képzés keretében realisztikus forgatókönyveket mutatnak be tengeri kikötőkkel, repülőterekkel, vasutakkal és szárazföldi határokkal kapcsolatban, amelyek keretében a résztvevők tesztelhetik döntéshozatali képességeiket.
Az Adóügyi és Vámuniós Főigazgatóság és a Közös Kutatóközpont közötti együttműködés nagyobb szinergiákat eredményezett a tagállamok vámigazgatásai között.
Az EUSECTRA központjában tartott képzések platformként szolgálnak majd a nemzeti szakértők számára ahhoz, hogy megosszák egymással a nukleáris védettséggel kapcsolatban a határvédelemben alkalmazott legjobb gyakorlatokat, hozzájárulva ezáltal a harmonizált eljárások kidolgozásához.
Ez azon erőfeszítések részét képezi, amelyek a tiltott nukleáris kereskedelem elleni, együttműködésben folytatott küzdelemre, valamint a vámellenőrző pontokon keresztüli kereskedelem megkönnyítésére irányulnak.
A végső cél az, hogy a nukleáris védettség közös kultúrájának előmozdítása révén megakadályozzák az egyének veszélyes anyagokhoz való hozzáférését.